Πανεπιστήμιο του Λαού

Ιστορία

Το Πανεπιστήμιο του Λαού δημιουργήθηκε από τον Shai Reshef τον Ιανουάριο του 2009. Πρόκειται για ένα Πανεπιστήμιο το οποίο λειτουργεί με αποκλειστικά εξ αποστάσεως εκπαίδευση και η βάση του βρίσκεται στην Πασαντίνα της Καλιφόρνια στις  Ηνωμένες Πολιτείες Αμερικής.  Η σύσταση του ανακοινώθηκε επίσημα στην έδρα του  ΟΗΕ στη Νέα Υόρκη στις 19 Μαίου του 2009.
Το 2009 άρχισαν να φοιτούν στο Πανεπιστήμιο 177 άτομα από 49 διαφορετικές χώρες σε προπτυχιακά προγράμματα σπουδών στην Πληροφορική και τη Διοίκηση Επιχειρήσεων. Τον Σεπτέμβριο του 2009 το Information Society Project (ISP) του Πανεπιστημίου του Γέιλ άρχισε ερευνητική συνεργασία με το Πανεπιστήμιο του Λαού. 
To 2011 το Πανεπιστήμιο υπέγραψε συμφωνία με το Πανεπιστήμιο της Νέας Υόρκης.   Τον Φεβρουάριο του 2012 το Bill & Melinda Gates Foundation χορήγησε στο Πανεπιστήμιο δωρεά ύψους $613,282 για τους σκοπούς της ακαδημαϊκής αναγνώρισης του σε εθνικό επίπεδο. Το 2013 η Διεθνής Φοιτητική Ταυτότητα (ISIC) και η MasterCard Worldwide ανακοίνωσαν πως το Πανεπιστήμιο ήταν ο νικητής του βραβείου ISIC. Τον Αύγουστο του 2013 η Microsoft ξεκίνησε το πρόγραμμα υποτροφίας 4Afrika που αφορά στους φοιτητές του Πανεπιστημίου του Λαού.
Τον Ιανουάριο του 2014 το Πανεπιστήμιο του Λαού έλαβε την πρώτη του αναγνώριση από το Distance Education Accrediting Commission (DEAC). Τον Απρίλιο του 2014 αποφοίτησαν οι πρώτοι φοιτητές του Πανεπιστημίου οι οποίοι προέρχονταν από τις  Ηνωμένες Πολιτείες Αμερικής , τη Συρία, την Ιορδανία και τη Νιγηρία. 
Τον Μάρτιο του 2016  το Πανεπιστήμιο άρχισε να προσφέρει εξ΄αποστάσεως πρόγραμμα MBA. Τον Απρίλιο του 2016 το Πανεπιστήμιο υπέγραψε συμφωνία με το Πανεπιστήμιο της Καλιφόρνιας, Μπέρκλεϋ.  Τον Μάιο του 2016  το Πανεπιστήμιο του Λαού  ανακοίνωσε πως θα προσφέρει προπτυχιακές σπουδές στις Επιστήμες Υγείας αρχίζοντας από τον Σεπτέμβριο του 2016. 
Το 2017 το Πανεπιστήμιο του Εδιμβούργου άρχισε συνεργασία προκειμένου οι απόφοιτοι του Πανεπιστημίου του Λαού να μπορούν να συνεχίσουν προπτυχιακές και μεταπτυχιακές σπουδές στο συγκεκριμένο Πανεπιστήμιο. Το 2018 η Ολυμπιονίκης Simone Biles έγινε φοιτήτρια και εκπρόσωπος του Πανεπιστημίου ενώ ταυτόχρονα καθιέρωσε υποτροφία για να βοηθήσει φοιτητές με οικονομικές δυσκολίες .
Μέχρι τον Ιούλιο του 2019 το Πανεπιστήμιο αριθμούσε συνολικά 20.157 εγεγραμμένους φοιτητές από 200 περιοχές και χώρες παγκοσμίως ενώ από αυτούς οι 1000 ήταν πρόσφυγες (οι 600 από τους πρόσφυγες προέρχονταν από τη Συρία).  Τον Οκτώβριο του 2018 το International Baccalaureate και το Πανεπιστήμιο ανακοίνωσαν τη συνεργασία τους για τη δημιουργία αναγνωρισμένου Μεταπτυχιακού Προγράμματος στην Εκπαίδευση (M.Ed).  
Τον Απρίλιο του 2019 ανακοινώθηκε στο Παγκόσμιο Οικονομικό Φόρουμ πως το Πανεπιστήμιο του Λαού θα έχει και Αραβική έκδοση η οποία θα απευθύνεται κυρίως σε πρόσφυγες.  Στις 24 Απριλίου 2019 πραγματοποιήθηκε η πρώτη επίσημη τελετή ορκωμοσίας αποφοίτων του Πανεπιστημίου του Λαού.

Υποτροφίες

Για τους  φοιτητές οι οποίοι αντιμετωπίζουν οικονομικές δυσκολίες υπάρχει η πρόβλεψη για υποτροφίες  οι οποίες όμως προσφέρονται κυρίως σε αναγωρισμένους πρόσφυγες ή αιτούντες διεθνή προστασία σε συνεργασία με την Ύπατη Αρμοστεία του ΟΗΕ για τους Πρόσφυγες (UNHCR).